
Všeobecne záväzné nariadenie obce TEMEŠ

č. 4/2024
o prevádzkovom poriadku pohrebiska v obci Temeš
Návrh VZN č. 4/2024:

· vyvesený v úradnej tabuli obce dňa:       18.11.2024
· zvesený z úradnej tabule obce dňa:         12.12.2024
· zverejnený na webovom sídle obce dňa: 18.11.2024
· zverejnený na centrálnej úradnej elektronickej tabuli dňa: 18.11.2024
Lehota na predloženie pripomienok k návrhu VZN č. 4/2024 do 11.12.2024/vrátane/
Doručené pripomienky: 0
VZN č. 4/2024 schválené Obecným zastupiteľstvom v Temeši dňa: 12.12.2024
VZN č. 4/2024 vyvesené v úradnej tabuli obce dňa: 15.12.2024
VZN č. 4/2024 zvesené z úradnej tabule obce dňa: 31.12.2024
VZN č.  4/2024 zverejnené na centrálnej úradnej elektronickej tabuli 15.12.2024
VZN č. 4/2024 zverejnené na webovom sídle obce dňa: 15.12.2024
VZN č. 4/2024 nadobúda účinnosť dňa:  01.januára 2025
Článok I.
Všeobecné ustanovenia

1. Identifikačné údaje:
Pohrebisko:

Obec Temeš má zriadené pohrebisko vo svojom katastrálnom území patriace Obci Temeš, na pozemku parc. č. 166, 167, 176/2 s domom smútku, ktorý je vybavený chladiarenským boxom s rozvodom vody na pohrebisku.

Prevádzkovateľ pohrebiska: Obec Temeš
Sídlo: Temeš č. 140

IČO: 00318515

DIČ: 2021211819

2. Tento „Prevádzkový poriadok“ pre pohrebisko (ďalej len „prevádzkový poriadok“) upravuje pôsobnosť obce Temeš, ako prevádzkovateľa pohrebísk (ďalej len “prevádzkovateľ“), práva a povinnosti fyzických osôb, fyzických osôb - podnikateľov a právnických osôb v súvislosti so zaobchádzaním s ľudskými pozostatkami a s ľudskými ostatkami a s prevádzkovaním pohrebísk a návštevníkov pohrebísk.
Článok II. 
Prevádzková doba

Pohrebisko je verejnosti prístupné v dobe:

1. Pohrebisko je verejnosti prístupné v celom ročnom období denne:

a) od 16.04  do 15.10.           od 7:00 hod. do 21:00 hod. – letné obdobie

b) od 16.10. do 15.04.           od 8:00 hod. do 17:00 hod. – zimné obdobie 

Počas sviatku Všetkých svätých od 29.10. do 04.11. bude pohrebisko sprístupnené pre verejnosť od 7:00 hod. do 21:00 hod.

2. Správca pohrebiska môže v osobitných prípadoch obmedziť prístup verejnosti. 

Článok III.
Prevádzkovanie pohrebiska

1. Prevádzkovateľ pohrebiska vykonáva:
a) vykopanie hrobu a zasypanie hrobu,

b) vykonáva exhumácie,

c) vedenie evidencie súvisiacej s prevádzkovaním pohrebiska

d) správu pohrebiska

e) správu domu smútku

f) údržbu komunikácií a zelene na pohrebisku

Článok IV.

Povinnosti prevádzkovateľa pohrebiska a osôb vykonávajúcich činnosti potrebné na zabezpečenie prevádzky pohrebiska

1. Povinnosti prevádzkovateľa pohrebiska:
a) prevádzkovať pohrebisko v súlade so schváleným prevádzkovým poriadkom pohrebiska,

b) viesť evidenciu pohrebiska podľa § 17 ods. 4 písm. a) zákona o pohrebníctve č. 131/2010 Z. z., ktorá sa člení na:

1. evidenciu hrobových miest, ktorá musí obsahovať:

a) meno, priezvisko a dátum úmrtia osoby, ktorej ľudské ostatky sú uložené v hrobovom mieste,

b) dátum uloženia ľudských pozostatkov alebo ľudských ostatkov s uvedením hrobového miesta a hĺbky pochovania,

c) záznam o nebezpečnej chorobe, ak mŕtvy, ktorého ľudské pozostatky sa uložili do hrobu alebo hrobky, bol nakazený nebezpečnou chorobou,

d) meno, priezvisko a adresu miesta trvalého bydliska, ak je nájomcom fyzická osoba, názov obce -  ak je nájomcom obec,

e) dátum uzavretia zmluvy o nájme hrobového miesta a údaje o zmene nájomcu,

f) údaje o vypovedaní nájomnej zmluvy a dátum jej skončenia,

g) skutočnosť, či je hrob, hrobka alebo pohrebisko chránené ako národná kultúrna pamiatka alebo pamätihodnosť obce podľa osobitného predpisu alebo či ide o vojnový hrob,
h) údaje o pochovaní potrateného ľudského plodu alebo predčasne odňatého ľudského plodu,

2. evidenciu prevádzkovania pohrebiska, ktorá musí obsahovať údaje o 

a) zákaze pochovávania a dobe jeho trvania, ak sa taký zákaz vydal,

b) zrušení pohrebiska,

c) zdržať sa styku s pozostalými necitlivého správania pri pohrebnom obrade umožniť účasť cirkví a iných osôb v súlade s prejavenou vôľou obstarávateľa pohrebu,

d) vykonávať exhumáciu ľudských ostatkov podľa § 19 zákona č. 131/2010 Z. z. o pohrebníctve,

e) zabezpečiť, aby hrob spĺňal požiadavky podľa § 19 ods. 1 zákona č. 131/2010 Z. z. o pohrebníctve
f) dodržiavať dĺžku tlecej doby podľa § 19 ods. 3 zákona č. 131/2010 Z. z. o pohrebníctve

g) v prípade zistenia, že ľudské ostatky nie sú ani po uplynutí ustanovenej tlecej doby zotleté, primerane predĺžiť tleciu dobu na pohrebisku na základe výsledkov hydrogeologického prieskumu,

h) dodržiavať zákaz pochovávania podľa § 20 ods. 1 zákona č. 131/2010 Z. z. o pohrebníctve

i) nakladať s odpadmi v súlade s osobitným predpisom,

j) chrániť pohrebisko stavebnými a terénnymi úpravami pred zaplavením,

k) umiestniť na mieste obvyklom na pohrebisku cenník služieb,

l) prevádzkovateľ pohrebiska prenecháva nájomcovi za nájomné hrobové miesto na uloženie ľudských pozostatkov a ľudských ostatkov. Podmienky nájmu upraví samostatná nájomná zmluva, ktorá sa uzatvára na dobu neurčitú, nesmie sa vypovedať skôr ako po uplynutí tlecej doby, ak zákon č. 131/2010 Z. z. o pohrebníctve neustanovuje inak,

m) písomne upozorniť nájomcu o 

· skutočnosti, že uplynie lehota, na ktorú bolo nájomné zaplatené, najneskôr 3 mesiace pred uplynutím tejto lehoty,

· vypovedaní nájomnej zmluvy, najmenej šesť mesiacov predo dňom, keď má hrobové miesto zrušiť,

n) pri výpovedi nájomnej zmluvy postupovať podľa § 22 zákona č. 131/2010 Z. z. o pohrebníctve,

o) dbať o vonkajší vzhľad cintorína, spoločné hroby a voľné miesta na pohrebisku, za tým účelom zabezpečuje výsadbu zelene, čistotu, úpravu ciest, údržbu oplotenia.  

1§ 663 až 684 Občianskeho zákonníka

2 § 14 zákona č. 49/2002 Z. z. o ochrane pamiatkového fondu v znení neskorších predpisov

3  Zákon č. 130/2005 Z. z. o vojnových hroboch v znení neskorších predpisov

3. Povinnosti osôb vykonávajúcich činnosti súvisiace s pochovávaním:
a) prevziať ľudské pozostatky alebo ľudské ostatky, ak je úmrtie doložené listom o prehliadke mŕtveho a štatistickým hlásením o úmrtí vystavený lekárom, ktorý vykonal prehliadku mŕtveho, alebo je úmrtie doložené pasom, ak ide o medzinárodnú prepravu ľudských pozostatkov alebo ľudských ostatkov,

b) umožniť prítomnosť obstarávateľa pohrebu a blízkym osobám pri konečnom uzavretí rakvy pred pochovaním,

c) pochovávať ľudské pozostatky a ľudské ostatky len do hrobu, ktorý spĺňa požiadavky podľa § 19 ods. 1 zákona č. 131/2010 Z. z. o pohrebníctve
d) dbať o účelové zariadenia a technickú vybavenosť na pohrebisku,
e) zdržať sa v styku s pozostalými necitlivého správania pri smútočných obradoch umožniť účasť registrovaných cirkví a náboženských spoločností a iných osôb v súlade s prejavenou vôľou obstarávateľa pohrebu.

4. Pochovávanie

a) o tom, na ktorom pohrebisku má byť pochované telo zosnulej osoby, rozhoduje ten, kto pohreb obstaráva,

b) pochovať mŕtveho z inej obce za rovnakých podmienok je možné len pokiaľ mal počas života trvalý pobyt v našej obci,

c) nájomné za hrobové miesto pre občana z inej obce, ktorý nemal v našej obci trvalý pobyt je na 10 rokov 
d) ľudské pozostatky musia byť pochované na pohrebisku alebo spopolnené

e) s ľudskými pozostatkami a s ľudskými ostatkami sa musí zaobchádzať dôstojne a tak, aby nedošlo k ohrozeniu verejného zdravia a verejného poriadku,

f) ľudské pozostatky, ktoré nie sú uložené v chladiacom zariadení sa musia pochovať do 96 hodín od úmrtia, nie však pred uplynutím 48 hodín od úmrtia. Ak sa vykonala pitva, mŕtveho možno ihneď pochovať, to neplatí ak bola        pitva nariadená v trestnom konaní, ľudské pozostatky možno pochovať za podmienok uvedených v osobitnom predpise.  

5. Prevádzkovanie domu smútku

a) Dom smútku slúži na uloženie ľudských pozostatkov do času pochovania v chladiacom zariadení.

b) Dom smútku je vybavený:

· chladiacim zariadením

· obradnou miestnosťou

· miestnosťou na úpravu telesných pozostatkov

c) dom smútku sa otvára pre zosnulých hodinu pred začatím smútočného obradu alebo podľa dohody s obstarávateľom pohrebu. 

Článok V.

Povinnosti nájomcu hrobového miesta

1. Nájomca hrobového miesta je povinný:

a) dodržiavať ustanovenia prevádzkového poriadku, ktoré sa týkajú povinností nájomcu hrobového miesta,
b) užívať hrobové miesto podľa nájomnej zmluvy,

c) udržiavať prenajaté hrobové miesto v poriadku na vlastné náklady, pričom za hrobové miesto sa považuje miesto na pohrebisku, ktoré je určené na vybudovanie hrobu, hrobky alebo miesto na uloženie urny,

d) písomne oznamovať prevádzkovateľovi pohrebiska všetky zmeny údajov, ktoré sú potrebné na vedenie evidencie podľa § 17 ods. 4 písm. a) zákona č. 131/2010 Z. z. o pohrebníctve,

e) udržiavať poriadok na pohrebisku,

f) realizovať stavebné úpravy hrobového miesta len na základe písomného súhlasu prevádzkovateľa pohrebiska, pričom za stavebnú úpravu sa považuje vybudovanie alebo oprava obruby, osadenie alebo oprava pomníka(t.j. náhrobného kameňa), náhrobnej dosky (t.j. platne) hrobového miesta, vybudovanie alebo oprava urnovej schránky, vybudovanie alebo oprava hrobky. Príslušenstvo hrobu (pomníky, kríže a pod.) musí byť osadené tak, aby neohrozovalo iných návštevníkov a okolité hrobové miesta. Nájomca a osoba vykonávajúca stavebné úpravy hrobového miesta nesmie odkladať časti príslušenstva hrobu na iné hrobové miesta alebo ich opierať o príslušenstvo iných hrobov. Stavebné úpravy je nájomca povinný nahlásiť prevádzkovateľovi pohrebiska pred ich uskutočnením a je povinný prevádzkovateľovi pohrebiska nahlásiť aj ich dokončenie. 
2. Na pohrebisku je zakázané umiestňovať lavičky a podobné doplnkové zariadenia a vysádzať dreviny a kríky bez predchádzajúceho písomného súhlasu prevádzkovateľa pohrebiska. 

Článok VI. 

Povinnosti návštevníkov pohrebiska

1. Návštevníci pohrebiska sú povinní dodržiavať ustanovenia prevádzkového poriadku pohrebiska, ktoré sa týkajú povinností návštevníkov.
2. Návštevníci pohrebiska sú povinní zachovávať dôstojnosť pohrebiska.
3. Návštevníci pohrebiska sú povinní chovať sa spôsobom odpovedajúcim piete miesta a vo vzťahu k prevádzke cintorína sú povinní riadiť sa pokynmi prevádzkovateľa pohrebiska.
4. Návštevníkom pohrebiska nie je na pohrebisku dovolené robiť hluk, fajčiť, požívať alkoholické nápoje a iné návykové látky, odhadzovať odpadky mimo vyznačeného priestoru, vodiť a voľne púšťať psov a iné zvieratá, jazdiť na bicykli, korčuliach, skateborde a iných športových prostriedkoch a vykonávať iné činnosti, ktoré nie sú vzhľadom na charakter pietneho miesta obvyklé.
5. Zakazuje sa akékoľvek umiestňovanie ponúk a reklám právnickými a fyzickými osobami  vo všetkých priestoroch a objektoch pohrebiska.
Článok VII.

Spôsob ukladania ľudských pozostatkov a plán miest na pochovávanie

1. Ľudské pozostatky na pohrebisku sa ukladajú do hrobov, hrobiek a urnových miest.
2. Hrob na ukladanie ľudských pozostatkov musí spĺňať nasledovné podmienky:            a) hĺbka hrobu pre dospelú osobu a dieťa staršie ako 10 rokov musí byť najmenej                  1,6 m, pre dieťa mladšie ako 10 rokov najmenej 1,2m, prehĺbený hrob musí mať hĺbku aspoň 2,2m,
b) dno hrobu musí ležať najmenej 50 cm nad hladinou podzemnej vody,

c) bočné vzdialenosti medzi jednotlivými hrobmi musia byť najmenej 30 cm,

d) na dvojhrob a viachrob sa nevzťahujú požiadavky ustanovené v odseku 2.pís. c)

e) rakva s ľudskými pozostatkami musí byť po uložení do hrobu zasypaná skyprenou zeminou vo výške minimálne 1,2 m,
f) pochovávajúca plocha musí byť rozmerov:

- pri hrobe najmenej 80 cm x 200 cm,

-pri hrobke najmenej 90 cm x 200 cm,

- pri detskom hrobe najmenej 60 cm x 160 cm

g) pri realizácii stavebných úprav na prenajatom hrobovom mieste je nájomca povinný dodržať podmienky stanovené prevádzkovateľom ,

h)pri zhotovení obruby hrobov musia byť dodržané tieto maximálne vonkajšie rozmery: 

- pri jednohrobe 110 cm x 250 cm

- pri dvojhrobe 210 cm x 250 cm

- pri trojhrobe 310 cm x 250 cm

- pri detskom hrobe 90 cm x 200 cm

i) pri zhotovení urnového miesta musí byť dodržaný maximálny vonkajší rozmer platne a obruby hrobového miesta 0,5cm x 0,5 cm a bočná vzdialenosť medzi obrubami jednotlivých urnových miest 20 cm.
3. Ľudské ostatky musia byť uložené v hrobe najmenej do uplynutia tlecej doby, ktorá podľa        

    zloženia pôdy musí trvať najmenej 10 rokov.

4.Ak sa zistí, že ľudské ostatky nie sú ani po uplynutí ustanovenej tlecej doby zotleté, tlecia doby sa musí primerane predĺžiť na základe výsledkov hydrogeologického prieskumu.

5. Pred uplynutím tlecej doby sa môžu do toho istého hrobu uložiť ďalšie ľudské pozostatky, ak je ich možné umiestniť nad úroveň naposledy pochovaných ľudských ostatkov a vrstva uľahnutej zeminy nad vrchnou rakvou bude najmenej 1 m. 

6. Do hrobky je možné uložiť aj viacero rakiev s ľudskými pozostatkami alebo ľudskými ostatkami, rakva uložená do uložená do hrobky musí byť zabezpečená proti úniku zápachu do okolia a musí byť vyrobená tak, aby chránil ľudské ostatky pred hlodavcami.

7. Urny so spopolnenými ľudskými pozostatkami alebo ľudskými ostatkami možno ukladať do existujúcich urnových miest, hrobov a hrobiek.
8. Ak by ďalším pochovávaním na pohrebisku mohlo dôjsť k ohrozeniu zdravia ľudí alebo kvality podzemnej vody, môže pochovávanie zakázať príslušný orgán štátnej správy.

9. Na pohrebisku, kde je zakázané pochovávanie ľudských pozostatkov do hrobu, možno ďalej pochovávať inými spôsobmi, ak príslušný orgán štátnej správy, ktorý pochovávanie zakázal, s navrhovaným spôsobom pochovávania súhlasil.

10. Plán miest pochovávania tvorí prílohu č. 2 tohto VZN o prevádzkovom poriadku pre pohrebisko. Plán miest na pochovávanie je uložený u prevádzkovateľa pohrebiska, kde je aj prístupný k nahliadnutiu.

Článok VIII.
Exhumácia ľudských ostatkov

1. Ľudské ostatky je možné exhumovať na:
a) Príkaz sudcu alebo prokurátora
b) Žiadosť obstarávateľa pohrebu alebo blízkej osoby, ak obstarávateľ pohrebu už nežije, na žiadosť obce, ak bola obstarávateľom pohrebu.
2. Žiadosť o exhumáciu žiadateľ podáva prevádzkovateľovi pohrebiska, na ktorom sú ľudské ostatky uložené, a musí obsahovať:
a) vyjadrenie regionálneho úradu verejného zdravotníctva, ak ide o ľudské ostatky pred uplynutím tlecej doby,
b) list o prehliadke mŕtveho a štatistické hlásenie o úmrtí,
c) nájomnú zmluvu vydanú prevádzkovateľom pohrebiska, ak budú ľudské ostatky uložené na inom pohrebisku,
d) identifikačné údaje prevádzkovateľa pohrebnej služby, ktorý ľudské ostatky prevezie.
3. Ak prevádzkovateľ pohrebiska žiadosti o exhumáciu nevyhovie, rozhodne o nej súd.
4. Na rozhodovanie o exhumácii vojnovej obete sa vzťahuje osobitný zákon.
5. Náklady na exhumáciu hradí ten, kto o ňu požiadal.
6. Zakázané je upravovať ľudské pozostatky, konzervovať alebo balzamovať ľudské pozostatky alebo exhumovať ľudské ostatky osoby, ktorá bola v čase úmrtia nakazená nebezpečnou chorobou. Dokladom, ktorým sa preukáže, že osoba bola v čase úmrtia nakazená nebezpečnou chorobou, je list o prehliadke mŕtveho a štatistické hlásenie o úmrtí. 
IX.

Spôsob nakladania s odpadmi

Na pohrebisku je možné odpady ukladať len na miesto na to určené(odpadová nádoba) a v súlade s platným Všeobecne záväzným nariadením obce o odpadoch. Stavebný odpad, ktorý vznikne nájomcovi hrobového miesta z činnosti stavebnej úpravy hrobového miesta(budovania obruby, hrobky atď.) je povinný odstrániť z pohrebiska na vlastné náklady.

Článok X. 

Podmienky vstupu prevádzkovateľa pohrebnej služby na pohrebisko

1. Prevádzkovateľ pohrebnej služby vstupuje na pohrebisko na vykonanie pohrebnej služby podľa rozsahu dohodnutého s obstarávateľom pohrebu, za účelom prepravy ľudských pozostatkov a ľudských ostatkov, prenosom rakvy a pochovania ľudských pozostatkov a ľudských ostatkov do hrobu alebo hrobky, alebo uloženia urny s popolom do hrobu, hrobky alebo urnového miesta, za účelom vykonania exhumácie ľudských ostatkov a ich opätovného pochovania.
2. Prevádzkovateľ pohrebnej služby je povinný dodržať ustanovenia prevádzkového poriadku pohrebiska, plán pohrebných obradov a pochovávania určený prevádzkovateľom pohrebiska.
Článok XI. 

Zrušenie pohrebiska

1. Pohrebisko môže obec zrušiť až po uplynutí tlecej doby všetkých ľudských ostatkov uložených na pohrebisku.
2. Pohrebisko môže obec zrušiť pred uplynutím tlecej doby len:
a) na základe zákazu príslušného orgánu štátnej správy, ak by ďalším pochovávaním na pohrebisku mohlo dôjsť k ohrozeniu zdravia ľudí alebo kvality podzemnej vody,
b) z dôvodov verejného záujmu na základe podnetu príslušného orgánu štátnej správy, verejný záujem musí byť riadne odôvodnený.
3. Ten, v koho záujme sa pohrebisko zruší, je povinný zabezpečiť a uhradiť exhumácie a preloženie ľudských ostatkov, hrobov s príslušenstvom a hrobiek na nové hrobové miesto na inom pohrebisku.
4. Nezotleté ľudské ostatky po uplynutí tlecej doby je povinný ten, v koho záujme sa pohrebisko zrušilo, zhromaždiť a pochovať na inom pohrebisku.
5. Zrušenie vojnových hrobov upravuje osobitný zákon.  
Článok XII.

Kontrola VZN a sankcie

1. Kontrolu dodržiavania tohto prevádzkového poriadku vykonávajú: starosta obce, poslanci obecného zastupiteľstva, hlavný kontrolór obce. Týmto ustanovením nie sú dotknuté ustanovenia osobitných právnych predpisov týkajúcich sa výkonu dozoru nad pohrebiskami. 

2.  Priestupku podľa § 32 zákona o pohrebníctve č. 131/2010 Z. z. sa dopustí ten, kto:

a) nedodržiava ustanovenia prevádzkového poriadku pohrebiska, ktoré sa týkajú povinnosti nájomcu hrobového miesta podľa § 24 písm. a) zákona o pohrebníctve,

b) neužíva hrobové miesto podľa nájomnej zmluvy podľa § 24 písm. b) zákona  o pohrebníctve, 
c)  neudržiava prenajaté hrobové miesto v poriadku na vlastné náklady podľa § 24 písm. c) zákona  o pohrebníctve,

d) písomne neoznámi prevádzkovateľovi pohrebiska všetky zmeny údajov, ktoré sú potrebné na vedenie evidencie podľa § 24 písm. d) zákona  o pohrebníctve,

e) neudržiava poriadok na pohrebisku podľa § 24 písm. e) zákona  o pohrebníctve,

f) nedodržiava ustanovenia prevádzkového poriadku pohrebiska, ktoré sa týkajú povinností návštevníkov podľa § 25 písm. a) zákona  o pohrebníctve,

g) nezachováva dôstojnosť pohrebiska podľa § 25 písm. b) zákona  o pohrebníctve,

3. Za priestupky podľa odseku 2 možno uložiť pokutu do 663 eur. Pri ukladaní pokuty sa prihliada na závažnosť, spôsob, čas trvania a následky protiprávneho konania. 
4. Na priestupky a ich prejednávanie sa vzťahuje všeobecný predpis o priestupkoch.
5. Za priestupky podľa zákona  o pohrebníctve č. 131/2010 Z. z. možno uložiť blokovú pokutu do výšky 66 eur. 
6. Priestupky podľa odseku 2 prejednáva a sankcie za ne ukladá obec. Výnos je príjmom rozpočtu obce. 
4 Zákon SNR č. 372/1990 Zb. o priestupkoch v znení neskorších predpisov
Článok XIII.

Zrušovacie a záverečné ustanovenie

1. Dňom účinnosti tohto VZN o prevádzkovom poriadku pohrebiska v obci Temeš sa ruší Všeobecne záväzné nariadenie o prevádzkovom poriadku pohrebiska v obci Temeš č. 4/2021 zo dňa 19.12.2021
2. Všeobecne záväzné nariadenie č. 4/2024 bolo schválené Obecným zastupiteľstvom obce Temeš dňa 12.12.2024
3. Všeobecne záväzné nariadenie č. 4/2024 nadobúda účinnosť 01.01.2025
Oľga Fakanová
starostka obce

Príloha č. 1 k VZN obce Temeš č.4/2024 o prevádzkovom poriadku na pohrebisku na obecnom cintoríne v obci Temeš

CENNÍK CINTORÍNSKYCH SLUŽIEB 

Poplatky na cintoríne v Temeši

1. 

Prenájom hrobového miesta na 10 rokov pre zosnulého s trvalým pobytom v obci Temeš: 

Nájomné za jedno hrobové miesto                                                                         20,00 eur

Nájomné za jedno hrobové miesto – prehĺbený hrob                                             30,00 eur

Nájomné za dvoj hrobové miesto                                                                           40,00 eur

Nájomné za troj hrobové miesto                                                                             60,00 eur

Nájomné za detský hrob (90x200)                                                                         20,00 eur

Nájomné za urnový hrob (50x50)                                                                          20,00 eur

2. 

Prenájom hrobového miesta na 10 rokov pre zosnulého bez trvalého pobytu v obci Temeš:

Nájomné za jedno hrobové                                                                            40,00 eur

Nájomné za jedno hrobové miesto – prehĺbený hrob                                    60,00 eur

Nájomné za dvoj hrobové miesto                                                                  80,00 eur

Nájomné za troj hrobové                                                                              100,00 eur

Nájomné za detský hrob (90x200)                                                                 40,00 eur

Nájomné za urnový hrob (50x50)                                                                  50,00 eur

3. Cena po uplynutí prenájmu za obnovu prenajatého miesta sa na ďalších 10 rokov vyrubí vo výške podľa bodu č. 1 alebo č. 2

4. Za vloženie pozostatkov a ostatkov na pohrebisku v Temeši pre osobu, ktorá nemá v čase úmrtia v obci trvalý pobyt, bude vyrubený poplatok 150,00 eur aj v prípade, že budú ostatky a pozostatky, alebo urna uložená na už existujúcom hrobovom mieste. Za pridelenie nového hrobového miesta bude pre ľudí bez trvalého pobytu v obci Temeš vyrubený jednorazový poplatok 500,00 eur. Poplatok je splatný pre začatím kopania hrobového alebo urnového miesta. 

5. Vloženie pozostatkov a ostatkov na pohrebisku v Temeši sú pozostalí povinní ohlásiť na Obecnom úrade v Temeši. Aj v prípadoch, že urna je vložená už do existujúceho hrobu. 

6. Občiansky obrad si zabezpečujú rodinný príslušníci pozostalého na vlastné náklady. V prípade zabezpečenia obradu obcou Temeš je poplatok 100,00 eur pre občana s trvalým pobytom v obci a 250,00 eur pre občana bez trvalého pobytu v obci Temeš.

7. Využitie Domu smútku na pohreb zosnulého je oslobodené od poplatku. 

8. Poplatok za vstup na cintorín pre kamenárske firmy, ktoré osádzajú náhrobné kamene sú oslobodené od poplatkov.

Tento cenník neobsahuje ceny prác a služieb poskytovaných pohrebnými službami.                                                                                               
